ธนชาตเปิดตัว Thanachart iBizเอาใจธุรกิจขนาดใหญ่-ขนาดย่อม
นายไพศาล ธรรมโพธิทอง ผู้อำนวยการอาวุโส ฝ่ายบริหารธุรกรรมการเงิน ธนาคารธนชาต จำกัด (มหาชน) เปิดเผยว่า ธนชาตได้เปิดบริการ Thanachart iBiz ซึ่งเป็นบริการอินเทอร์เน็ตแบงค์กิ้งที่อำนวยความสะดวกสบายให้กับลูกค้าธุรกิจองค์กรขนาดใหญ่และขนาดย่อมอย่างเต็มรูปแบบไปเมื่อวันจันทร์ที่ 6 กรกฎาคม 2558 หลังจากที่เฟส 1 ซึ่งเปิดบริการเมื่อวันที่ 2 มีนาคม 2558 ได้รับการตอบรับอย่างท่วมท้น โดย Thanachart iBiz ในเฟส 2 นี้ มีความพิเศษตรงที่เพิ่มบริการโอนเงินไปต่างประเทศ หรือ Wire Transfer ให้สามารถโอนเงินจากธนาคารธนชาตไปธนาคารต่างประเทศทั่วโลกผ่านเครือข่ายพันธมิตรของธนาคารได้สะดวก
6 ก.ค. 2558

นายไพศาล ธรรมโพธิทอง ผู้อำนวยการอาวุโส ฝ่ายบริหารธุรกรรมการเงิน ธนาคารธนชาต จำกัด (มหาชน) เปิดเผยว่า ธนชาตได้เปิดบริการ Thanachart iBiz ซึ่งเป็นบริการอินเทอร์เน็ตแบงค์กิ้งที่อำนวยความสะดวกสบายให้กับลูกค้าธุรกิจองค์กรขนาดใหญ่และขนาดย่อมอย่างเต็มรูปแบบไปเมื่อวันจันทร์ที่ 6 กรกฎาคม 2558 หลังจากที่เฟส 1 ซึ่งเปิดบริการเมื่อวันที่ 2 มีนาคม 2558 ได้รับการตอบรับอย่างท่วมท้น โดย Thanachart iBiz ในเฟส 2 นี้ มีความพิเศษตรงที่เพิ่มบริการโอนเงินไปต่างประเทศ หรือ Wire Transfer ให้สามารถโอนเงินจากธนาคารธนชาตไปธนาคารต่างประเทศทั่วโลกผ่านเครือข่ายพันธมิตรของธนาคารได้สะดวก
โดยขยายเพิ่มวงเงินเป็นไม่เกิน 50,000 ดอลลาร์สหรัฐจากเดิมไม่เกิน 20,000 ดอลลาร์สหรัฐ นอกจากนี้ยังมีบริการ BAHTNET ที่ช่วยให้ลูกค้าโอนเงินจากธนาคารธนชาต ไปยังธนาคารอื่นที่เป็นสมาชิกระบบ BAHTNET ในประเทศไทย โดยขยายเวลาถึง 15:00 น. จากเดิม 12:00 น.
นายไพศาล กล่าวด้วยว่า Thanachart iBiz ช่วยให้ลูกค้าทำธุรกรรมได้ทุกวันตลอด 24 ชั่วโมง ด้วยเทคโนโลยีความปลอดภัยที่มีมาตรฐานระดับสากลจากสโกเทีย แบงค์ (Scotia Bank) พันธมิตรของธนชาตซึ่งเป็นธนาคารผู้ให้บริการด้านการเงินชั้นนำระดับนานาชาติจากประเทศแคนาดา โดยมี การเข้ารหัสด้วยเทคโนโลยี SSL Security 256 บิต ที่ได้รับการยอมรับว่ามีความปลอดภัยสูง มีการควบคุมความปลอดภัยด้วยมาตรฐานอื่นๆ ได้แก่ การยืนยันตัวตน ด้วย Username, Password, ระบบคำถามยืนยันตัวตน ตลอดจน การยืนยันการทำธุรกรรมด้วย Access Code และ Token รวมถึง ฟังก์ชันบริหารจัดการบัญชีผู้ใช้ด้วยตัวเองทั้งการเพิ่ม ลบ แก้ไข กู้คืนรหัสผ่าน โดยประมวลผลการทำรายการแบบ Real Time เช่น Cash Management (Payroll, Direct Debit, Direct Credit) และบริการ Bill Payment อำนวยความสะดวกให้แก่บริษัทสามารถชำระค่าสินค้าและบริการ